Diari Oficial de la Generalitat Valenciana


Sumari del DOGV 4785, del 29-06-2004 (2004/6525)

ORDE de 3 de juny de 2004, de la Conselleria d'Agricultura Pesca i Alimentació, per la qual es modifica l'orde de 27 de juliol de 1993, per la qual es regula les denominacions específiques «Aperitiu Café d'Alcoi», . «Cantueso d'Alacant», «Herbero de la Serra de Mariola (Alacant)» i «Anís d'Alacant», i el seu consell regulador (Consell Regulador de les Begudes Espirituoses Tradicionals d'Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4785

Data del DOGV
:   29-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6525


Data del document
:   03-06-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * beguda alcohòlica
    * legislació
    * denominació d'origen
    * licor

ORDE de 3 de juny de 2004, de la Conselleria d'Agricultura Pesca i Alimentació, per la qual es modifica l'orde de 27 de juliol de 1993, per la qual es regula les denominacions específiques «Aperitiu Café d'Alcoi», - «Cantueso d'Alacant», «Herbero de la Serra de Mariola (Alacant)» i «Anís d'Alacant», i el seu consell regulador (Consell Regulador de les Begudes Espirituoses Tradicionals d'Alacant). [2004/S6525]
  
L'Orde de, 27 de juliol de 1993 publicada en el Diari Oficial de la Generalitat Valenciana de 16 de setembre de 1993, establix les denominacions específiques «Aperitiu Café d'Alcoi», - «Cantueso d'Alacant», «Herbero de la Serra de Mariola (Alacant)» i «Anís d'Alacant», i el seu consell regulador. Per raons de tradició s'ha estudiat modificar dos noms de les begudes tradicionals i algun mètode d'elaboració, per tot això en exercici de les competències que em conferix la llei de la Generalitat Valenciana 5/1983, de 30 de desembre del Govern Valencià
  
Ordene
  
Article 1
  
Canviar les denominacions específiques de «Cantueso d'Alacant» per «Cantueso Alacantí»i «Anís d'Alacant» per «Anís Paloma de Monforte del Cid»
  
Article 2
  
Modificar els articles 5, 7, 8, 10, 11, 12, 13,15, 16, 17 i 19 i queden de la forma següent:
  
Article quint
  
1. Les matèries primeres hauran de ser de primera qualitat. El Consell Regulador està facultat per a realitzar les anàlisis i comprovacions que s'estimen necessàries.
  
2. El café utilitzat serà de la varietat Coffee Arabica, i amb les característiques següents:
  
2.1 El gra verd o cru haurà de ser sa i net, desproveït de teguments exteriors, amb un contingut en cafeïna sempre superior al 0,7% en massa sobre matèria seca.
  
- Humitat: 12% màxima.
  
- Cendres totals: 8% màxim sobre matèria seca.
  
- En iniciar el procés de torrat, no podrà contindre grans ni llavors estranyes al café, matèries inertes o altres impureses en quantitat superior al 0,5%.
  
2.2 El torrat natural, que es realitzarà en la zona de producció, s'obtindrà sotmetent el café verd, o cru en gra a l'acció de la calor, de forma que adquirisca el color, aroma i altres qualitats característiques sense que se li puga afegir cap tipus d'additiu a este procés.
  
Tindrà:
  
- Cafeïna: 0,7% mínim sobre matèria seca.
  
- Humitat: 5% màxim.
  
- Grans carbonitzats: 5% màxim.
  
- Cendres totals: 6% màxim sobre matèria seca.
  
- Sòlids solubles de l'extracte aquós del 20% al 30%.
  
2.3 En cap cas podrà emprar-se café torrefacte.
  
Article sèptim
  
1. Les impureses volàtils màximes, expressades en mil·ligrams per litre sobre producte acabat i disposat per al consum, són les següents:
  
- Esters, expressats en acetat d'etil: 250.
  
- Aldehids, expressats en acetaldehid: 90
  
- Àcids, expressats en àcid acètic: 150.
  
- Furfural: 15.
  
- Alcohols superiors: 225.
  
2. El contingut en metanol no superarà els 0,5 grams per litre sobre producte acabat.
  
3. El total de metalls pesats, expressats en plom, no podrà ser superior a 10 ppm
  
Article octau
  
Es denomina «Cantueso Alacantí» el licor elaborat en la província d'Alacant, obtingut per destil·lació de la flor i el peduncle de la planta de cantueso en alcohol neutre d'origen agrícola, amb un grau alcohòlic comprés entre el 25% i el 35% en volum, amb un contingut mínim en sucres de 100 grams per litre, expressat en sucre invertit, i amb una coloració que pot ser transparent o terrosa fosca
  
Article deu
  
1. La flor de la planta de cantueso haurà de procedir únicament de les comarques de: El Baix Segura, El Baix Vinalopó, L'Alacantí, L'Alt Vinalopó, El Vinalopó Mitjà, La Marina Baixa i l'Alcoià-Comtat. La seua recol·lecció es realitzarà en el moment de la màxima floració i serà podada o segada per a arreplegar les flors i els seus peduncles, mai les parts llenyoses. Haurà de ser rentada i assecada a l'aire en llocs de poca llum i conservada en llocs frescos, secs i amb poca llum fins al moment de la seua utilització.
  
2. Quan la coloració siga terrosa fosca, només podrà completar-se mitjançant colorants autoritzats, encara que la intensitat dependrà de la fórmula de cada elaborador.
  
3. El seu sabor serà el propi de la destil·lació sense o amb maceració prèvia del cantueso. No està permesa l'addició d'extractes ni essències de cap tipus.
  
4. Els elements usats en tot el procés de fabricació hauran d'estar autoritzats i ser aquells que donen lloc a l'obtenció d'un producte de la màxima qualitat, que estarà controlada degudament.
  
Article onze
  
1. Les impureses volàtils màximes, expressades en mil·ligrams per litre, sobre producte acabat i disposat per al consum, són les següents:
  
- Esters, expressats en acetat d'etil: 250
  
- Aldehids, expressats en acetaldehid: 90.
  
- Àcids, expressats en àcid acètic: 150.
  
Furfural: 15
  
- Alcohols superiors: 225.
  
2. El contingut en metanol no superarà els 0,5 grams per litre sobre producte acabat.
  
3. El total de metalls pesats, expressats en plom, no podrà ser superior a 10 ppm
  
Article dotze
  
Es denomina «Herbero de la Serra de Mariola» la beguda espirituosa elaborada en la província d'Alacant i obtinguda per destil·lació i/o maceració de plantes recol·lectades en la zona de la serra de Mariola pertanyent a la província d'Alacant i alcohol neutre d'origen agrícola, amb un grau alcohòlic comprés entre el 22% i el 40% en volum, i la coloració del qual pot ser transparent o variar des del groc-verd clar al rogenc.
  
Article tretze
  
1. En l'elaboració del «Herbero de la Serra de Mariola (Alacant)» s'emprarà un mínim de quatre plantes que a continuació s'indiquen: sàlvia, camamilla, poliol, marialluïsa, arrel de card sant, menta piperita, cua de gat, fenoll, anís, melissa, agrimònia, sajolida, farigola mascle, herba de Sant Guillem, timó i cantueso
  
2. Elaboració pel mètode de destil·lació
  
a) Podrà destil·lar-se directament l'alcohol, les plantes i el gra d'anís o bé una maceració prèviament preparada d'estos de manera que s'introduïxen les plantes en una solució hidroalcohòlica del 60% en volum mínim durant almenys 10 dies. Esta duració serà característica de cada elaborador. Se separaran els caps i cues resultants d'aquesta destil·lació, que podran redestil·lar-se les vegades que es desitge.
  
b) L'alcoholat obtingut podrà usar-se directament o se li afegirà l'alcohol, aigua i extracte d'anís en la quantitat necessària per a obtindre el producte final, que haurà de romandre un mínim de dos mesos en repòs abans del seu embotellament. El percentatge mínim de destil·lat en el producte final haurà de ser- del 20%, referit a graus absoluts, i haurà de fer-se constar en la seua etiqueta la paraula destil·lat.
  
3. Elaboració pel mètode de maceració
  
a) Per a obtindre l'Herbero de la Serra de Mariola pel mètode de maceració s'introduiran les plantes en una solució hidroalcohòlica al 60% en volum mínim, i es mantindrà per un període mínim de 10 dies.
  
b) Seguidament es procedirà a la mescla d'este alcoholat amb els extractes d'anís, l'aigua i/o l'alcohol necessaris per a obtindre la graduació final del producte que haurà de romandre en repòs un mínim de dos mesos abans del seu embotellament. En la seua etiqueta haurà d'indicar-se ?Elaborat pel mètode de maceració?.
  
Article quinze
  
1. Les impureses volàtils màximes, expressades en mil·ligrams per litre, sobre producte acabat i disposat per al consum, són les següents:
  
- Esters, expressats en acetat d'etil: 250.
  
- Aldehids, expressats en acetaldehid: 90.
  
- Àcids, expressats en àcid acètic: 150
  
- Furfural: 15.
  
- Alcohols superiors: 225.
  
2. El contingut en metà no superarà els 0,5 grams per litre sobre producte acabat.
  
3. El total de metalls pesats, expressats en plom, no podrà ser superior a 10 ppm
  
Article setze
  
Es denomina «Anís Paloma de Monforte del Cid» l'anís elaborat en la província d'Alacant i obtingut per destil·lació d'anís verd (pimpinella anissum l.), i/o anís estrellat, també conegut com a badiana (iIlicium verum), en alcohol neutre d'origen agrícola, amb un grau alcohòlic comprés entre el 40% i el 55% en volum. El contingut màxim de sucre per litre de producte acabat serà de 50 grams.
  
Article dèsset
  
1. L'elaboració es realitzarà destil·lant en alcohol neutre d'origen agrícola la llavor d'anís verd (pimpinella anissum), i/o badiana (IIlicium verum). Se separaran els caps i cues resultants d'aquesta destil·lació, que podran redestil·lar-se les vegades que es desitge.
  
2. Al destil·lat obtingut se li afegirà l'alcohol, els extractes naturals d'anís i/o badiana, l'aigua i el sucre necessaris. La quantitat mínima de destil·lat en el producte final serà del 20% referida a graus absoluts. En l'etiqueta d'este producte haurà de fer-se constar la paraula destil·lat.
  
3. El producte obtingut haurà de romandre en repòs un mínim de deu dies abans del seu embotellament.
  
Article dènou
  
En el producte elaborat, les quantitats tolerades dels components que es mencionen seran:
  
- Metanol: no serà superior a 1 gram per litre.
  
- Metalls pesats: arsènic: 0,8 ppm màxim; plom: 1,0 ppm màxim; - zinc: 10 ppm màxim; coure: 10 ppm màxim.
  
Disposició final
  
La present orde entrarà en vigor l'endemà al de la seua publicació en el Diari Oficial de la Generalitat Valenciana
  
València, 3 de juny de 2004
  
La consellera d'Agricultura, Pesca i Alimentació.